174 



Syn, jeg adskillige Gange har nydt. Tidlig i Foraaret 1913 var 

 et Par i Færd med at lave til Rugning, da den ene pludselig 

 forsvandt, og den eneste, der nu er tilbage, ses kun sjældent. 



Hvad der særlig ved Vintertid præger Fuglelivet her, er de 

 mange nordiske Fugle, der holder Vinter her, og da særlig de 

 vældige Flokke af Kvækerfinker. I tusindvis er de her i Aar. 

 Allerede paa lang Afstand kan man høre deres Puslen og Raslen 

 i Skovbunden, hvor de søger Føde for saa med vældig Susen 

 at gaa til Vejrs, naar man kommer for nær. Dompapen, som 

 har været her siden sidst i Oktober, er jo langt fra talrig, her 

 er dog ikke saa faa, og de gør for Resten ikke saa ganske lidt 

 Fortræd ved at æde en Masse Blomsterknopper af Kirsebær og 

 Syren. Korsnæb har jeg kun set en Gang i Aar og kun i 2 

 Eksemplarer. De plejer ellers at være her i Smaaflokke det 

 meste af Vinteren. Af Sidensvanser har jeg i længere Tid haft 

 en Flok paa 8 — 10 Stkr. Andre nordiske Skovfugle, tror jeg ikke, 

 her er. 



Af vore egne Skovfugle kan jeg nævne: Kragen, Skaden, Skov- 

 skaden, Solsort, Bogfinke, Graa-, Skov- og Gul-Spurv, Musvit, 

 Blaamejse, Sumpmejse, Sortmejse, Halemejse, Fuglekonge, Gærde- 

 smutte, Rødkælk, Grønsisken, Stillids, Spætter. 



Grønspætten ser jeg tidt ude paa Engen, hvor den hopper 

 rundt paa Jorden med morsomme lange Spring, og tidt flyver 

 den helt ned til Fjordkanten. For to Aar siden fandt jeg dens 

 Rede her i Skoven i en raadden Bøgestub; der var store Unger 

 deri, der holdt et frygteligt Spektakel, da jeg pirrede ved dem. 

 Endelig Træpikkeren og Spætmejsen. Ringduen har været her 

 hele Vinteren og fraadset i den rigelige Bøgeolden. Undertiden 

 ser jeg Flokke paa flere Hundrede Duer flyve hen over Skoven. 

 Stæren har ogsaa været her hele Vinteren ; men den har navnlig 

 holdt til ved det i Hadsund værende Slagteri. Den 4 Februar 

 sad den dog og fløjtede uden for sin Kasse her paa Huset. Paa 

 Gaden i Hadsund ser jeg daghg Toplærken søge sin Føde sam- 

 men med Spurvene. 



Sjældnere ser jeg Nøddekrige, Graairisk, Tornirisk, Isfugl 

 (nede ved Fjorden), Sjægger og Kirsebærfugl. 



Hejren er en fast Beboer her om Vinteren. I den nærliggende 

 Visborggaard-Skov findes stor Hejrekoloni, hvorfra de kommer 

 trækkende langs Fjorden og tager Ophold her i de store Graner. 

 Hvad monstro de lever af, naar alt er dækket af Is og Sne? 



